*****

ΚΑΝΟΝΙΣΜΟΣ (ΕΟΚ) αριθ. 2357/84 ΤΗΣ ΕΠΙΤΡΟΠΗΣ

της 10ης Αυγούστου 1984

περί του καθεστώτος εισαγωγής στη Γαλλία κλωστοϋφαντουργικών προϊόντων (κατηγορίας 20) καταγωγής Πακιστάν

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε από τον κανονισμό (ΕΟΚ) αριθ. 3762/83 (2), και ιδίως το άρθρο 11,

Εκτιμώντας:

ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στη Γαλλία κλωστοϋφαντουργικών προϊόντων (κατηγορίας 20) καταγωγής Πακιστάν, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·

ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στο Πακιστάν στις 7 Ιουνίου 1984 αίτηση διαβουλεύσεων·

ότι, εν αναμονή του αποτελέσματος των διαβουλεύσεων, οι εισαγωγές στη Γαλλία υπήχθησαν σε προσωρινό ποσοτικό περιορισμό με τον κανονισμό (ΕΟΚ) αριθ. 1689/84 της Επιτροπής (3)·

ότι σαν αποτέλεσμα αυτών των διαβουλεύσεων συμφωνήθηκε να υπαχθούν τα εν λόγω κλωστοϋφαντουργικά προϊόντα σε ποσοτικούς περιορισμούς για την περίοδο από 15 Αυγούστου μέχρι 31 Δεκεμβρίου 1984 και για τα έτη 1985 και 1986·

ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·

ότι τα εν λόγω προϊόντα, τα οποία έχουν εξαχθεί από το Πακιστάν μεταξύ 15 Αυγούστου 1984 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισθέν ποσοτικό όριο για την περίοδο από 15 Αυγούστου μέχρι 31 Δεκεμβρίου 1984·

ότι το ποσοτικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία απεστάλησαν από το Πακιστάν πριν από την ημερομηνία ενάρξεως ισχύος του παρόντος κανονισμού·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισαγωγή στην Γαλλία των προϊόντων καταγωγής Πακιστάν της κατηγορίας που περιλαμβάνεται στο παράρτημα, υπόκειται στα προσωρινά ποσοτικά όρια που περιλαμβάνονται στο παράρτημα αυτό, υπό την επιφύλαξη των διατάξεων του άρθρου 2.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από το Πακιστάν προς τη Γαλλία προ της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περιόδο.

2. Οι εισαγωγές των προϊόντων που αποστέλλονται από το Πακιστάν προς τη Γαλλία μετά την έναρξη ισχύος του παρόντος κανονισμού υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 3589/82.

3. Όλες οι ποσότητες των προϊόντων που αποστέλλονται από το Πακιστάν στη Γαλλία από 15 Αυγούστου 1984 και τίθενται σε ελεύθερη κυκλοφορία, αφαιρούνται από το καθορισθέν ποσοτικό όριο. Εντούτοις, το προσωρινό αυτό ποσοτικό όριο δεν εμποδίζει την εισαγωγή των καλυπτόμενων προϊόντων, τα οποία έχουν ήδη αποσταλεί από το Πακιστάν πριν από την ημερομηνία ενάρξεως ισχύος του παρόντος κανονισμού.

Άρθρο 3

Ο κανονισμός (ΕΟΚ) αριθ. 1689/84 καταργείται.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται μέχρι τις 31 Δεκεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 10 Αυγούστου 1984.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 374 της 31. 12. 1982, σ. 106.

(2) ΕΕ αριθ. L 380 της 31. 12. 1983, σ. 1.

(3) ΕΕ αριθ. L 160 της 16. 6. 1984, σ. 5.

ΠΑΡΑΡΤΗΜΑ

1.2.3.4.5.6.7.8 // // // // // // // // // Κατη-

γορία

// Κλάση του

Κοινού

Δασμολογίου

// Κώδικας

ΝΙΜΕΧΕ

(1984)

// Περιγραφή εμπορευμάτων

// Τρίτη

χώρα

// Κράτος

μέλος

// Μονάδες

// Ποσοτικά

όρια

// // // // // // // // // // // // // // // // // 20

// 62.02

Β Ι α)

γ)

//

62.02-12, 13, 19 // Οθόναι κλίνης, τραπέζης, καθαριότητος, υπηρεσίας ή μαγειρείου. Παραπετάσματα, παραπετάσματα διαφανή υαλοπινάκων, θυρών και παραθύρων και έτερα είδη επιπλώσεως:

Β. Έτερα:

Οθόναι κλίνης, υφασμέναι // Πακιστάν // F // τόνοι // 15 Αυγούστου

μέχρι

31 Δεκεμβρίου

1984: 200

1985: 500

1986: 530

// // // // // // // //